ΓΡΑΠΤΗ ΕΡΩΤΗΣΗ P-0092/02

υποβολή: Mihail Papayannakis (GUE/NGL) προς την Επιτροπή

(17 Ιανουαρίου 2002)

Θέμα: Πρακτικές προώθησης των πωλήσεων στην εσωτερική αγορά

Πρόσφατα η Επιτροπή δημοσίευσε μια πρόταση κανονισμού σχετικά με τις πρακτικές προώθησης των πωλήσεων στην εσωτερική αγορά — COM(2001)546 τελικό. Θα μπορούσε η Επιτροπή να με πληροφορήσει για το πώς σκοπεύει να λάβειπόψη τις ήδηπαρκτές ανησυχίες των μικρομεσαίων επιχειρήσεων για τον κανονισμό και πώς μπορεί να διασφαλίσει ότι το σύστημα των συνεχών προσφορών και εκπτώσεων το οποίο προωθεί, δεν θα αποδειχθεί επιζήμιο για τις μικρομεσαίες επιχειρήσεις που δεν έχουν τις ίδιες δυνατότητες μαζικών αγορών και διαφημιστικών εκστρατειών με τις μεγάλες επιχειρήσεις·

Απάντηση του κ. Bolkestein εξ ονόματος της Επιτροπής

(8 Φεβρουαρίου 2002)

Η Επιτροπή εξέτασε λεπτομερώς τον τομέα αυτό πριν να προτείνει τον κανονισμό σχετικά με τις πρακτικές προώθησης των πωλήσεων στην εσωτερική αγορά. Το 1996 εξέδωσε μια πράσινη βίβλο(1) και σε συνέχεια αυτής μια ανακοίνωση το 1998(2). Πολλές εταιρείες, συμπεριλαμβανομένων μικρομεσαίων επιχειρήσεων και εμπορικών ενώσεων που εκπροσωπούν τα συμφέροντά τους, κατήγγειλαν ότιπάρχουν διαφορές στη νομοθεσία,

στο πλαίσιο της εσωτερικής αγοράς, που περιορίζουν τη διασυνοριακή χρήση και επικοινωνία της προώθησης των πωλήσεων. Επιπλέον, η Επιτροπή έλαβε μια σειρά καταγγελίες για παραβάσεις από εταιρείες άμεσης προώθησης (συχνά μικρομεσαίες επιχειρήσεις) οι οποίες ήταν σχεδόν αδύνατο να αναπτύξουν διασυνοριακές επιχειρηματικές δραστηριότητες ακριβώς λόγω δυσανάλογων περιορισμών στον τομέα αυτό.

Ο προτεινόμενος κανονισμός, με την εξάλειψη δυσανάλογων περιορισμών και την εναρμόνιση των απαιτήσεων πληροφόρησης, θα επιτρέψει στις μικρομεσαίες επιχειρήσεις να χρησιμοποιούν την προώθηση των πωλήσεων στις διασυνοριακές δραστηριότητές τους.

Είναι, φυσικά, αλήθεια ότι, λόγω μεγαλύτερων διαπραγματευτικών πλεονεκτημάτων και προϋπολογισμών διαφημιστικών εκστρατειών, οι μεγάλες επιχειρήσεις μεταποίησης και λιανικής πώλησης έχουν τη δυνατότητα να προσφέρουν καλύτερες εκπτώσεις απ' ό,τι οι μικρότεροι ανταγωνιστές τους. Ωστόσο, οι μικρές, ανταγωνιστικές και καινοτόμες επιχειρήσεις στηρίζονται συχνά στις ποιοτικές και στοχοθετημένες προωθήσεις πωλήσεων για τη δημιουργία νέων τοπικών αγορών ή για να εισχωρήσουν σεφιστάμενες μη εγχώριες αγορές. Επιπλέον, στο σημερινό κατακερματισμένο ρυθμιστικό περιβάλλον οι μεγάλες επιχειρήσεις έχουν την οικονομική δυνατότητα να προσαρμόζουν τις εκστρατείες προώθησης των πωλήσεων στις διάφορες εθνικές νομοθεσίες ενώ αυτό το είδος προσαρμογής είναι πέρα από τις δυνατότητες πολλών μικρομεσαίων ανταγωνιστών. Αυτό, ενδεχομένως, εμποδίζει τις μικρομεσαίες επιχειρήσεις να επεκτείνουν τις δραστηριότητές τους σε γειτονικά κράτη μέλη. Η Επιτροπή, επομένως, πιστεύει ότι ο προτεινόμενος κανονισμός, με την ελευθέρωση της διασυνοριακής χρήσης της προώθησης πωλήσεων, θα ωφελήσει ιδιαίτερα αυτές τις μικρές, ανταγωνιστικές και καινοτόμες επιχειρήσεις που επιδιώκουν την ανάπτυξη νέων διασυνοριακών αγορών.

Τέλος, πρέπει να σημειωθεί ότι οι εκστρατείες προώθησης των πωλήσεων χρησιμοποιούνται από τις περισσότερες αν όχι όλες τις εταιρείες ακριβώς διότι είναι η πλέον συμφέρουσα τεχνική προώθησης των προϊόντων στην αγορά. Το κόστος του διαφημιστικού χώρου στα μέσα μαζικής επικοινωνίας είναι τέτοιο ώστε πολλές μικρομεσαίες επιχειρήσεις δεν μπορούν να καταφύγουν σε διασυνοριακές διαφημιστικές εκστρατείες κάνοντας χρήση των μέσων μαζικής επικοινωνίας.

Έτσι, η πρόταση της Επιτροπής για κανονισμό, ο οποίος είναι επικεντρωμένος στην προώθηση των πωλήσεων και στην ελευθέρωση της διασυνοριακής της χρήσης και επικοινωνίας, θα ωφελήσει ιδιαίτερα τις μικρομεσαίες επιχειρήσεις που επιζητούν να εκμεταλλευτούν τα οφέλη που προσφέρει η εσωτερική αγορά.

(1) COM(96)192 τελικό.

(2) COM(98)121 τελικό.